Is-sajf ilu li għadda u mar, speċjalment f'dawn l-inħawi tat-tramuntana tal-Ewropa, u nħejju ruħna għall-mewġa ta' kesħa li ġejja fuqna fix-xhur li ġejjin. Is-siġar jippreżentaw taħlita ta' kuluri u oħrajn diġà neżgħu l-weraq għal kollox. Forsi għax in-nies aktar jibqgħu ġewwa, jew min-natura tal-istaġun, taqa' ħemda fil-parks u l-foresti li lili tant tolqotni. Morna nippassiġġaw fil-park ta' Tervuren biex napprezzaw dan kollu. Kienet ġurnata griża u bix-xita. Ħadt il-kamera miegħi, u ġbidt xi ritratti u ħassejt li hu biss xieraq li nżejjen ftit bihom hawnhekk. Hemm dar antika kienet abbandunata, ftit ilu rrestawrawha u dawruha f'post fejn tieħu kafè u pasta, id-"Dar l-Ispanjola": Le, ħbieb tiegħi, altru li mhux ikrah il-Belġju. Li jkollok bżonn naqra kapaċità tapprezza s-sbuħija.